अर्बन नक्सलियों के समर्थन में सामने आये लोगों के अनुसार, इस गिरफ्तारी से भाषण और अभिव्यक्ति की स्वतंत्रता खतरे में है और इसे अघोषित इमरजेंसी है। सभी अपने ब्लॉग और संपादकीय में कथित अर्बन नक्सलियों की गिरफ्तारी पर सवाल उठा रहे है और इसे गलत तरह से चित्रित करने की कोशिश कर रहे हैं। वो सभी बस इन सभी वामपंथी समर्थक माने जानेवाले कार्यकर्ताओं के अच्छे कार्यों को गिना रहे हैं लेकिन ये नक्सल, माओवादी कट्टरपंथी और अर्बन नक्सलियों के सहानुभूतिकार इन कार्यकर्ताओं के गलत कृत्यों पर पर्दा डालने की पूरी कोशिश कर रहे हैं। वो सिर्फ वही लिख रहे हैं जो उनके एजेंडा को सूट करता है। उदाहरण के लिए कोई भी वामपंथी कार्यकर्ता वरवर राव और वर्णन गोन्साल्वेज को यूपीए शासन के दौरान 2007 में गैरकानूनी गतिविधियां (रोकथाम) अधिनियम के तहत गिरफ्तार किया गया था, इसपर बात नहीं कर रहा। वर्णन गोन्साल्वेज पर लगभग 20 मामलों में आरोपित किया गया था और उन्होंने लगभग 6 साल जेल में बिताये हैं। उनकी पत्नी सुसान अब्राहम को भी पुलिस ने गिरफ्तार किया है। वो एक नागरिक अधिकार वकील हैं। सुसान अब्राहम ने एल्गार परिषद कार्यक्रम के संबंध में पुलिस द्वारा जून में की गयी छापेमारी में गिरफ्तार किये गये कई कथित आरोपियों का प्रतिनिधित्व किया था। उन्होंने दिल्ली विश्वविद्यालय के जीएन साईबाबा और सामाजिक कार्यकर्ता प्रशांत राही की गिरफ्तारी के खिलाफ भी लेख लिखे थे।